朱權

寧獻王 朱權（1378年5月－1448年），號臞仙，又號涵虛子、丹丘先生，明·洪武皇帝嗰第十七隻崽，佢娘係楊妃。

1391年，朱權拕佢爺洪武帝封為寧王，三年後就藩內蒙古，「帶甲八萬，革軍四千，所屬朵顏三衛騎兵皆驍勇善戰」。故係燕王朱棣靖難騎兵嗰時間，佢死命哩托到寧王，更假話出事成以後「中分天下」嗰話。末後燕王登基成為永樂帝，仰上變卦，到1403年搦封到南昌。永樂帝哈下旨搦先頭嗰布政司衙門改做成寧王府，「瓴甋規制無所更」。

到南昌之後，朱權日日研習黃老之術，拕人告係「巫蠱誹謗事」。永樂帝派人「密探無驗」，咁才算了。

1448年，朱權病故，諡號「獻王」。

王室
寧王府嗰宗室規例：自寧獻王朱權以降，子孫嗰族名係「磐奠覲宸拱，多謀統議中，總添支庶闊，作哲向親衷」，攏共係二十世。另一字哈要輪流以「木、火、土、金、水」為偏旁，五世一換。

妃：張氏（兵馬指揮張泰嗰女）
崽：
大崽朱磐烒，封寧世子
二崽朱磐燁，封臨川郡王
三崽朱磐烑，封宜春郡王
四崽朱磐炷，封新昌郡王
五崽朱磐㷬，封信豐郡王

著書
《通鑑博論》、《寧國儀範》、《家訓》、《文譜》、《詩譜》、《史斷》、《通鑒博論》、《漢唐秘史》、《琴阮啟蒙》、 《神奇秘譜》、《瓊林雅韻》、《神隱》、《太和正音譜》等數十種。

世系
寧藩王系

木